Mette Thiesen (DF), 2023-05-04:
Det kan vi i Dansk Folkeparti selvfølgelig godt bakke op om, særlig fordi det ligger i helt naturlig forlængelse af vores eget forslag, B 8, som jo netop indeholdt et reelt forbud mod at bære det islamiske hovedtørklæde for alle i grundskolen, altså både elever og ansatte.
Det var et forslag, som Danmarksdemokraterne i øvrigt desværre ikke bakkede op om, fordi Danmarksdemokraternes tilsyneladende insisterer på islamiske kvinders ret til at være på passiv forsørgelse frem for at smide tørklædet og passe et arbejde.
Det er en holdning, der i øvrigt ligger i naturlig forlængelse af den holdning, som Venstre har: Bare de er i arbejde, er alt godt.
Der er vi jo heldigvis en del, der ved bedre.
Nej, det er det ikke.
For med det islamiske tørklæde opdeler man nemlig piger i rene, ærbare og rettroende, altså dem med tørklædet, og i urene, altså de piger, der ikke bærer tørklædet.
Denne baggrund for at bære tørklædet kan vi selvfølgelig ikke acceptere i de danske skoler.
Det her er ikke Mellemøsten; det er Danmark, hvor vi netop hylder lighed mellem kønnene.
Drenge i den islamiske tro har jo ikke samme restriktive måder at klæde sig på.
Drengene kan te og opføre sig mere eller mindre, som de selv ønsker, og de kan klæde sig, som de vil, bare de dækker sig fra navlen og ned til knæet.
Det er ren forskelsbehandling, og det kan vi selvfølgelig ikke støtte i de danske skoler.
Sig til dine hustruer og dine døtre og til de troendes kvinder, at de skal trække noget af deres overklædning ned over sig.
Således vil de lettest blive genkendt og ikke blive forulempet.
Gud er tilgivende og barmhjertig.«
Det, der sådan set er det absurde ved dette forslag, som jo kun handler om eleverne, er, at man beder en islamisk tildækket lærer om at forklare en islamisk pige, ja faktisk hele klassen, hvorfor pigen ikke må bære det selv samme tørklæde, som den islamiske rollemodel bærer.
For det er jo det, man er, når man er skolelærer; man er rollemodel over for børnene.
Skal hun så stå og forklare, at Aisha er ærbar, og at det er Anna ikke; at Aisha måske gør det for ikke at blive forulempet, og at Anna måske bliver forulempet, fordi hun ikke bærer tørklæde, og at Muhammed forulemper piger, der ikke bærer tørklædet, og holder sig fra dem, som er tildækket?
Hvordan skal den her debat foregå?
Det er så den selv samme rollemodel, som skal bede børnene om ikke at bære kasket, solbriller eller Anders And-masker i undervisningen, ikke at bruge mobiltelefon og ikke at have fødderne oppe på bordet, hvilket jo dybest set alt sammen blot er et spørgsmål om god opdragelse.
Samtidig skal børnene acceptere, at læreren gerne må bære et islamisk symbol på underkastelse, altså at man så tydeligt bærer religion, en politisk ideologi, ind i skolen og lever efter en særlig religion, som opdeler folk i rene og urene.
Hele den her diskussion om det islamiske tørklæde er efterhånden ved at være et så eklatant absurdteater, at jeg faktisk snart ikke ved, om jeg skal grine eller græde.
Jamen er det ikke bare et gram stof? vil de naive indvende.
Nej, gid det var.
Tørklædet er så meget andet, og det er så meget mere alvorligt end det.
Tørklædet er noget, som vi skal have forbudt, ikke bare i grundskolen, men i alle offentlige institutioner og for alle ansatte.
Tak for ordet.